
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 180 

30 Σεπτεμβρίου 2004 


ΝΟΜΟΣ ΥΠΆΡΙΘ. 3264 

Κύρωση της Συμφωνίας μεταξύ της Κυβέρνησης της Ελ¬ 
ληνικής Δημοκρατίας και της Κυβέρνησης της Κυπρια¬ 
κής Δημοκρατίας για τη διατήρηση αποθεμάτων αργού 
πετρελαίου και προϊόντων πετρελαίου που αποθηκεύο¬ 
νται στην Ελληνική Δημοκρατία 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 


Αρθρο πρώτο 

Κυρώνεται και έχει την ισχύ, που ορίζει το άρθρο 28 
παρ. 1 του Συντάγματος, η Συμφωνία μεταξύ της Κυβέρ¬ 
νησης της Ελληνικής Δημοκρατίας και της Κυβέρνησης 
της Κυπριακής Δημοκρατίας για τη διατήρηση αποθεμά¬ 
των αργού πετρελαίου και προϊόντων πετρελαίου που α¬ 
ποθηκεύονται στην Ελληνική Δημοκρατία, η οποία υπο- 
γράφηκε στη Λευκωσία στις 14 Μάίου 2004 και της οποί¬ 
ας το κείμενο σε πρωτότυπο στην ελληνική γλώσσα έχει 
ως εξής: 

ΣΥΜΦΩΝΙΑ 

ΓΙΑ ΤΗ ΔΙΑΤΗΡΗΣΗ ΑΠΟΘΕΜΑΤΩΝ ΑΡΓΟΥ 
ΠΕΤΡΕΛΑΙΟΥ ΚΑΙ ΠΡΟΪΟΝΤΩΝ ΠΕΤΡΕΛΑΙΟΥ 
ΠΟΥ ΑΠΟΘΗΚΕΥΟΝΤΑΙ ΣΤΗΝ ΕΛΛΗΝΙΚΗ 

ΔΗΜΟΚΡΑΤΙΑ 

ΜΕΤΑΞΥ 

ΤΗΣ ΚΥΒΕΡΝΗΣΗΣ ΤΗΣ ΚΥΠΡΙΑΚΗΣ ΔΗΜΟΚΡΑΤΙΑΣ 
ΚΑΙ 

ΤΗΣ ΚΥΒΕΡΝΗΣΗΣ ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ, 

Λαμβάνοντας υπόψη την Οδηγία 68/414/ΕΟΚτου Συμ¬ 
βουλίου της 20ης Δεκεμβρίου 1968 περί υποχρεώσεως 
διατηρήσεως ενός ελάχιστου επιπέδου αποθεμάτων αρ¬ 
γού πετρελαίου και/ή προϊόντων πετρελαίου από τα κρά¬ 
τη μέλη της Ευρωπαϊκής Ένωσης, όπως αυτή τροποποιή¬ 
θηκε μέχρι και την Οδηγία του Συμβουλίου 98/93/ΕΚ της 
14ης Δεκεμβρίου 1998 (η οποία στο εξής θα αναφέρεται 
ως η «Οδηγία») 

Λαμβάνοντας υπόψη το Άρθρο 6(2) της Οδηγίας, το ο¬ 
ποίο προβλέπει τη διατήρηση αποθεμάτων εντός της επι¬ 
κράτειας ενός κράτους μέλους για λογαριασμό επιχειρή¬ 
σεων, ή φορέων/οντοτήτων εγκατεστημένων σε άλλο 
κράτος μέλος, δυνάμει διακυβερνητικών συμφωνιών 
Λαμβάνοντας υπόψη τον περί Διατήρησης Αποθεμάτων 
Πετρελαιοειδών Νόμο του 2003 της Κυπριακής Δημοκρα¬ 
τίας 

Έχουν συμφωνήσει ως ακολούθως: 

Άρθρο 1 

ΟΡΙΣΜΟΙ 

Για τους σκοπούς της παρούσας Συμφωνίας, εκτός αν 
από το κείμενο προκύπτει διαφορετική έννοια 
«απόθεμα» σημαίνει απόθεμα αργού πετρελαίου και 
προϊόντων πετρελαίου 
«αρμόδια αρχή» σημαίνει 

(ι) στην περίπτωση της Κύπρου, τον Υπουργό Εμπορίου 
Βιομηχανίας και Τουρισμού, η οποιοδήποτε πρόσωπο ε¬ 
ξουσιοδοτημένο από αυτόν 
(ιι) στην περίπτωση της Ελλάδος, τον Υπουργό Ανάπτυ¬ 
ξης ή οποιοδήποτε πρόσωπο εξουσιοδοτημένο από αυ¬ 
τόν, 

οι οποίοι είναι αρμόδιοι για την εποπτεία της εκπλήρω¬ 
σης των υποχρεώσεων για διατήρηση αποθεμάτων σύμ¬ 
φωνα με την παρούσα Συμφωνία 
«επικράτεια» σημαίνει την περιοχή επί της οποίας τα 
Συμβαλλόμενα Μέρη ασκούν τη δικαιοδοσία τους 
«Επιτροπή» σημαίνει την Επιτροπή των Ευρωπαϊκών 
Κοινοτήτων 

«επιχείρηση» σημαίνει οποιαδήποτε επιχείρηση, η ο¬ 
ποία είναι εγκατεστημένη στην επικράτεια της Ελληνικής 
Δημοκρατίας και με την οποία ο ΚΟΔΑΠ έχει συμβληθεί 
για τη διατήρηση αποθεμάτων για λογαριασμό του 
«πετρελαιοειδές» σημαίνει προϊόν επεξεργασίας αργού 
πετρελαίου που περιλαμβάνεται στα προϊόντα που ανα- 
φέρονται στο άρθρο 7 του Νόμου 
«ΚΟΔΑΠ» σημαίνει τον Κυπριακό Οργανισμό Διατήρη¬ 
σης Αποθεμάτων Πετρελαιοειδών, ο οποίος ιδρύθηκε δυ¬ 
νάμει του περί Διατήρησης Αποθεμάτων Πετρελαιοειδών 
Νόμου του 2003 της Κυπριακής Δημοκρατίας 


«μηνιαία έκθεση» σημαίνειτην έκθεση που καταρτίζεται 
σύμφωνα με τις πρόνοιες του άρθρου 8. 

«Νόμος» σημαίνει τον περί της Διατήρησης Αποθεμά¬ 
των Πετρελαιοειδών Νόμο του 2003 της Κυπριακής Δη¬ 
μοκρατίας, όπως τροποποιείται εκάστοτε 

«στατιστικό δελτίο» σημαίνειτο δελτίο που υποβάλλουν 
τα κράτη μέλη στην Επιτροπή σύμφωνα με τις πρόνοιες 
του άρθρου 4 της Οδηγίας 

«Συμβαλλόμενα Μέρη» σημαίνειτην Κυβέρνηση της Κυ¬ 
πριακής Δημοκρατίας και την Κυβέρνηση της Ελληνικής 
Δημοκρατίας. 

Αρθρο 2 

ΠΕΔΙΟ ΕΦΑΡΜΟΓΗΣ 

Η παρούσα Συμφωνία εφαρμόζεται στα αποθέματα πε¬ 
τρελαιοειδών που αναφέρονται στο άρθρο 7 του Νόμου 
τα οποία έχουν γίνει αποδεκτά από τις αρμόδιες αρχές 
των Συμβαλλομένων Μερών ως αποθέματα στα οποία η 
παρούσα Συμφωνία εφαρμόζεται. 

Άρθρο 3 

ΔΙΑΤΗΡΗΣΗ ΑΠΟΘΕΜΑΤΩΝ 

Ο ΚΟΔΑΠ σύμφωνα με την παρούσα Συμφωνία δύναται 
να διατηρεί αποθέματα στην Ελληνική Δημοκρατία. Τα α¬ 
ποθέματα αυτά μπορούν να διατηρούνται είτε απευθείας 
από τον ΚΟΔΑΠ είτε από επιχείρηση εγκατεστημένη στην 
Ελληνική Δημοκρατία για λογαριασμό του ΚΟΔΑΠ. 

Άρθρο 4 

ΣΤΑΤΙΣΤΙΚΟ ΔΕΛΤΙΟ 

(1) Τηρουμένων των προνοιών της παρούσας Συμφω¬ 
νίας, τα αποθέματα πετρελαιοειδών που διατηρούνται 
στην επικράτεια της Ελληνικής Δημοκρατίας από τον ΚΟ¬ 
ΔΑΠ ή για λογαριασμό του ΚΟΔΑΠ περιλαμβάνονται στο 
στατιστικό δελτίο που υποβάλλει η Κυπριακή Δημοκρατία 
στην Επιτροπή. 

(2) Εάν επιχείρηση η οποία είναι εγκατεστημένη στην 
Ελληνική Δημοκρατία διατηρεί αποθέματα για λογαρια¬ 
σμό του ΚΟΔΑΠ δυνάμει του άρθρου 3, τότε τέτοια απο¬ 
θέματα δεν θα λαμβάνονται υπόψη στον καταρτισμό του 
στατιστικού δελτίου που υποβάλλει η Ελληνική Δημοκρα¬ 
τία στην Επιτροπή. 

Άρθρο 5 

ΜΕΤΑΦΟΡΑ ΑΠΟΘΕΜΑΤΩΝ 

Η Κυβέρνηση της Ελληνικής Δημοκρατίας σε καμία πε¬ 
ρίπτωση δεν θα ανατίθεται, στη μεταφορά των αποθεμά¬ 
των στα οποία εφαρμόζεται η παρούσα Συμφωνία από την 
επικράτεια της Ελληνικής Δημοκρατίας στην επικράτεια 
της Κυπριακής Δημοκρατίας. 

Αρθρο 6 

ΠΡΟΫΠΟΘΕΣΕΙΣ ΠΑ ΔΙΑΤΗΡΗΣΗ ΑΠΟΘΕΜΑΤΩΝ 

(1) Κανένα απόθεμα δε θα λαμβάνεται υπόψη με βάση 
το άρθρο 3 της παρούσας Συμφωνίας εκτός εάν: 

(α) Ο ΚΟΔΑΠ έχει υποβάλει αίτημα στον Υπουργό Ε¬ 
μπορίου, Βιομηχανίας καιΤουρισμού για τη διατήρηση α¬ 
ποθεμάτων εκτός της Κυπριακής Δημοκρατίας και το αρ¬ 
γότερο 20 εργάσιμες μέρες πριν από την έναρξη της πε- 

ριόδου, στην οποία αναφέρεται το αίτημα έχει υποβάλει 
στον Υπουργό Εμπορίου, Βιομηχανίας και Τουρισμού τα 
ακόλουθα στοιχεία: 

(ϊ) τοντύπο, (αργό πετρέλαιο, κατηγορία προϊόντος) και 
ποσότητα των αποθεμάτων 
(ϋ) την ακριβή περιγραφή της τοποθεσίας της εναποθή- 
κευσης των αποθεμάτων και 
(ϋί) τη χρονική περίοδο για την οποία απαιτείται εξου¬ 
σιοδότηση από τις αρμόδιες αρχές για την διατήρηση των 
αποθεμάτων αυτών: 

Νοείται ότι, σε περίπτωση που τα αποθέματα δεν διατη¬ 
ρούνται απευθείας από τον ΚΟΔΑΠ, αλλά διατηρούνται 
από επιχείρηση εγκατεστημένη στην Ελληνική Δημοκρα¬ 
τία για λογαριασμό του, ο ΚΟΔΑΠ υποβάλλει, πρόσθετα 
μετά στοιχεία (ί), (ϋ) και (ϋί) της παραγράφου (α),τα ακό¬ 
λουθα στοιχεία: 

(ίν) το όνομα και τη διεύθυνση της επιχείρησης στην Ελ¬ 
ληνική Δημοκρατία, στην όποια θα διατηρούνται τα απο¬ 
θέματα πετρελαιοειδών και 

(ν) τις πρόνοιες της συμφωνίας, με βάση την οποία θα 
διατηρούνται τα αποθέματα πετρελαιοειδών για λογα¬ 
ριασμό του ΚΟΔΑΠ από την εν λόγω επιχείρηση 1 
(β) ο Υπουργός Εμπορίου, Βιομηχανίας και Τουρισμού 
έχει υποβάλει, το αίτημα του ΚΟΔΑΠ που αναφέρεται 
στην υποπαράγραφο (α), στον Υπουργό Ανάπτυξης μαζί 
με όλα τα στοιχεία που προνοούνται στις υποπαραγρά- 
φους (α)(ί) έως (ϋί) ή (α) (ί) έως (ν), ανάλογα με την περί¬ 
πτωση: 

(γ) ο Υπουργός Ανάπτυξης έχει γνωστοποιήσει στον Υ¬ 
πουργό Εμπορίου Βιομηχανίας και Τουρισμού την από¬ 
φασή του αναφορικά με την αϊτού μενη εξουσιοδότηση 
για τη διατήρηση αποθεμάτων το αργότερο μέσα σε 10 
μέρες πριν την έναρξη της περιόδου στην οποία αναφέ- 
ρεταιτο αίτημα. 

(2) Εάν τα αποθέματα που διατηρεί ο ΚΟΔΑΠ στην Ελ¬ 
ληνική Δημοκρατία δεν ανήκουν στον ΚΟΔΑΠ, αλλά τα 
διατηρεί για λογαριασμό του ΚΟΔΑΠ επιχείρηση εγκατε¬ 
στημένη στην Ελληνική Δημοκρατία, για να θεωρούνται 
τα αποθέματα αυτά ως αποθέματα της Κυπριακής Δημο¬ 
κρατίας, για τους σκοπούς του άρθρου 4 της παρούσας 
Συμφωνίας, πρέπει να πληρούνται οι πιο κάτω προϋποθέ¬ 
σεις: 

(ί) Ο ΚΟΔΑΠ θα διατηρεί το συμβατικό δικαίωμα να α¬ 
ποκτά τα αποθέματα αυτά καθ’ όλη τη διάρκεια ισχύος 
της συμφωνίας που αναφέρεται στην παράγραφο 

(1)(α)(ν) η μέθοδος καθορισμού της τιμής για την από¬ 
κτηση αυτή, θασυμφωνείται μεταξύ των ενδιαφερομένων 
μερών 

(ϋ) η ελάχιστη διάρκεια ισχύος αυτής της συμφωνίας θα 
είναι για ενενήντα ημέρες 

(ϋί) θα καθορίζονται ο τόπος αποθήκευσης και οι εται¬ 
ρείες που κρατούν τα αποθέματα στη διάθεση του ΚΟ¬ 
ΔΑΠ, καθώς και η ποσότητα και η κατηγορία προϊόντος ή 
αργού πετρελαίου που αποθηκεύεται στον τόπο αυτόν 
(ίν) η πραγματική διαθεσιμότητα των αποθεμάτων υπέρ 
του ΚΟΔΑΠ θα εξασφαλίζεται συνεχώς καθ’ όλη την πε¬ 
ρίοδο ισχύος της Συμφωνίας, από την επιχείρηση ή το φο¬ 
ρέα ή νομικό πρόσωπο που κρατείτο αποθέματα στη διά¬ 
θεση του ΚΟΔΑΠ και 

(ν) η επιχείρηση ή ο φορέας ή το νομικό πρόσωπο, που 
κρατείτο αποθέματα στη διάθεση του ΚΟΔΑΠ, θα είναι ε¬ 


πιχείρηση ή φορέας ή νομικό πρόσωπο που υπάγεται στη 
δικαιοδοσία της Ελληνικής Δημοκρατίας, καθ’ όσον αφο¬ 
ρά τις νόμιμες εξουσίες της Ελληνικής Δημοκρατίας για 
τον έλεγχο και την επαλήθευση της ύπαρξης των αποθε¬ 
μάτων. 

(3) Ο Υπουργός Ανάπτυξης δύναται, να αποσύρει την ε¬ 
ξουσιοδότηση που δίδεται με βάση τις πρόνοιες της πα¬ 
ραγράφου (1) (γ), σε περίπτωση κατά την οποία παρατη¬ 
ρηθεί οποιαδήποτε ανακρίβεια στα στοιχεία, τα οποία υ¬ 
ποβάλλονται αναφορικά με το εν λόγω αίτημα, με βάση 
τις πρόνοιες της παραγράφου (1) (α) ή σε περίπτωση που 
υπάρχει οποιαδήποτε ουσιαστική αλλαγή στα θέματα με 
τα οποία σχετίζονται τα στοιχεία αυτά, ο Υπουργός Ανά¬ 
πτυξης προτού αποσύρει την εξουσιοδότηση δυνάμειτης 
παρούσας παραγράφου, ενημερώνει τον Υπουργό Εμπο¬ 
ρίου, Βιομηχανίας και Τουρισμού και παρέχει στην επιχεί¬ 
ρηση η οποία έχει υποβάλει τα στοιχεία το δικαίωμα να 
προβεί σε παραστάσεις. 

Άρθρο 7 

ΕΠΙΘΕΩΡΗΣΕΙΣ ΚΑΙ ΕΛΕΓΧΟΣ 

(1) Με βάση την παρούσα Συμφωνία, ο Υπουργός Ανά¬ 
πτυξης παρακολουθεί και διεξάγει επιθεωρήσεις που α¬ 
παιτούνται για τη διαπίστωση της διαθεσιμότητας των α¬ 
ποθεμάτων και τη συνεχή εκπλήρωση όλων των υποχρε¬ 
ώσεων σε σχέση με τη διατήρηση των αποθεμάτων 
αυτών. 

(2) Ο Υπουργός Ανάπτυξης σε τακτά χρονικά διαστήμα¬ 
τα που δεν υπερβαίνουν τους 3 μήνες ενημερώνει τον Υ¬ 
πουργό Εμπορίου, Βιομηχανίας και Τουρισμού για τις πιο 
πάνω παρακολουθήσεις ,τις πραγματοποιηθείσες επιθε¬ 
ωρήσεις και για τα αποτελέσματά τους. 

(3) Ο Υπουργός Εμπορίου, Βιομηχανίας και Τουρισμού 
έχει δικαίωμα σε συνεργασία με τον Υπουργό Ανάπτυξης 
να διεξάγει με εκπρόσωπο του επιθεωρήσεις και ελέγ¬ 
χους που προβλέπονται στην παράγραφο (1). 

(4) Σε περίπτωση που η κατάσταση των αποθεμάτων 
δεν διασφαλίζει την εκπλήρωση των προϋποθέσεων για 
τα καθοριζόμενα πρότυπα της ποιότητας, ο Υπουργός Α¬ 
νάπτυξης ενημερώνει το συντομότερο δυνατόν τον Υ¬ 
πουργό Εμπορίου, Βιομηχανίας και Τουρισμού. 

Άρθρο 8 

ΜΗΝΙΑΙΑ ΕΚΘΕΣΗ 

(1) Ο Υπουργός Ανάπτυξης ζητεί από τον ΚΟΔΑΠ ή απ’ 
οποιαδήποτε επιχείρηση, η οποία διατηρεί αποθέματα 
για λογαριασμό του ΚΟΔΑΠ στην Ελληνική Δημοκρατία 
να υποβάλλει μια τουλάχιστο μηνιαία έκθεση των αποθε¬ 
μάτων αυτών. Η μηνιαία αυτή έκθεση θα υποβάλλεται το 
αργότερο μέσα σε 10 μέρες από την εκπνοή του μηνός 
στον οποίο αφορά. 

(2) Κάθε μηνιαία έκθεση, η οποία υποβάλλεται δυνάμει 
της παραγράφου (1) περιλαμβάνει τις ακόλουθες πληρο¬ 
φορίες: 

(α) το όνομα και τη διεύθυνση της επιχείρησης που δια¬ 
τηρεί αποθέματα στην επικράτεια της Ελληνικής Δημο¬ 
κρατίας 

(β) τη φύση και την ποσότητα των αποθεμάτων και 

(γ) την τοποθεσία των αποθηκών όπου διατηρούνται τα 
αποθέματα. 




5578 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


(3) Ο Υπουργός Ανάπτυξης παραδίδει στον Υπουργό Ε¬ 
μπορίου, Βιομηχανίας και Τουρισμού αντίγραφα κάθε μη¬ 
νιαίας έκθεσης που υποβάλλεται δυνάμει της παραγρά¬ 
φου (1). 

(4) Ο Υπουργός Ανάπτυξης ελέγχει μέσα στα πλαίσια 
των προνοιών του άρθρου 7 τις πληροφορίες που περιέ- 
χονται στις μηνιαίες εκθέσεις που υποβάλλονται σύμφω¬ 
να με τις πρόνοιες του παρόντος άρθρου και ενημερώνει 
τον Υπουργό Εμπορίου, Βιομηχανίας και Τουρισμού για 
οποιαδήποτε διαφορά παρατηρείται σε σχέση με τις πιο 
πάνω πληροφορίες. 

Άρθρο 9 

ΔΙΑΒΟΥΛΕΥΣΗ ΚΑΙ ΕΠΙΛΥΣΗ ΔΙΑΦΟΡΩΝ 

Τα Συμβαλλόμενα Μέρη διαβουλεύονται μεταξύ τους ό¬ 
πως είναι λογικά πρακτικό: 

(α) σε περίπτωση κρίσης προμηθειών ή 

(β) κατόπιν αιτήματος ενός έκτων δύο Συμβαλλομένων 
Μερών για: 

(ί) την επίλυση οποιοσδήποτε δυσκολίας που αναφύε¬ 
ται από την ερμηνεία ή εφαρμογή της παρούσας Συμφω¬ 
νίας ή 

(ϋ) τηντροποποίηση οποιωνδήποτε από τους όρουςτης 
παρούσας Συμφωνίας. 

Άρθρο 10 

ΤΡΟΠΟΠΟΙΗΣΗ ΣΥΜΦΩΝΙΑΣ 

Η παρούσα Συμφωνία δυνατό να τροποποιηθεί με γρα¬ 
πτή συμφωνία μεταξύ των Συμβαλλόμενων Μερών. Ητρο- 
ποποιηθείσα Συμφωνία τίθεται σε ισχύ αμέσως μετά την 
αμοιβαία κοινοποίηση εκ μέρους των Συμβαλλομένων 
Μερών ότι εκπληρώθηκαν οι εκ μέρους τους οι απαιτού- 
μενες νόμιμες προϋποθέσεις για την έναρξη ισχύος της 
τροποποιηθείσας Συμφωνίας. 

Άρθρο 11 
ΕΝΑΡΞΗ ΙΣΧΥΟΣ 

Η παρούσα Συμφωνία τίθεται σε ισχύ αμέσως μετά την 
αμοιβαία κοινοποίηση εκ μέρους των Συμβαλλομένων 
Μερών ότι εκπληρώθηκαν οι εκ μέρους τους απαιτούμε- 
νες νόμιμες προϋποθέσεις για την έναρξη ισχύος της 
Συμφωνίας. 

Άρθρο 12 

ΙΣΧΥΣ ΚΑΙ ΤΕΡΜΑΤΙΣΜΟΣ 

(1) Τηρουμένωντων διατάξεων της παραγράφου (3), η 
παρούσα Συμφωνία 

(α) θα ισχύει για απεριόριστη χρονική ισχύ 

(β) δυνατό να τερματιστεί από το ένα ή το άλλο Συμ¬ 
βαλλόμενο Μέρος μετά από γραπτή ειδοποίηση μέσω της 
διπλωματικής οδού, τουλάχιστον έξι μήνες πριν το τέλος 
οποιουδήποτε ημερολογιακού έτους. Σε περίπτωση τερ¬ 


ματισμού, η ισχύς της Συμφωνίας τερματίζεται από την 
πρώτη ημέρα του επόμενου ημερολογιακού έτους. 

(2) Κανένα Συμβαλλόμενο Μέρος ασκεί εξουσία τερμα¬ 
τισμού σύμφωνα με την παράγραφο (1) χωρίς να ενημε¬ 
ρώσει προηγουμένως την Επιτροπή για την πρόθεση του 
αυτή. 

(3) Οι πρόνοιες της παραγράφου (1)(β) δεν εφαρμόζο¬ 
νται διαρκούσης μιας κρίσης εφοδιασμού. Ο όρος «κρίση 
εφοδιασμού» για τους σκοπούς της παρούσας Συμφω¬ 
νίας έχει την ίδια έννοια που του αποδίδεται στο Άρθρο 6 
της Οδηγίας. 

Εκ μέρους της Κυβέρνησης της Ελληνικής Δημοκρατίας 
(υπογραφή) 

Εκ μέρους της Κυβέρνησης της Κυπριακής Δημοκρατίας 
(υπογραφή) 

ΓΙΑ ΤΗΝ ΚΥΒΕΡΝΗΣΗ ΤΗΣ ΠΑΤΗΝ ΚΥΒΕΡΝΗΣΗ ΤΗΣ 
ΕΛΛΗΝΙΚΗΣ ΔΗΜΟΚΡΑΤΙΑΣ ΔΗΜΟΚΡΑΤΙΑΣ ΤΗΣ ΚΥΠΡΟΥ 

Ο Υπουργός Ανάπτυξης Ο Υπουργός Εμπορίου, 

Βιομηχανίας και Τουρισμού 
Δημήτριος Σιούφας Γ εώργιος Λιλλήκας 

Αρθρο δεύτερο 

Η ισχύς του παρόντος νόμου αρχίζει από τη δημοσίευ¬ 
σή του στην Εφημερίδα της Κυβερνήσεως και της Συμ¬ 
φωνίας που κυρώνεται από την πλήρωση των προϋποθέ¬ 
σεων του άρθρου 11 αυτής. 

Παραγγέλλομε τη δημοσίευση του παρόντος στην Ε¬ 
φημερίδα της Κυβερνήσεως και την εκτέλεσή του ως νό¬ 
μου του Κράτους. 

Αθήνα, 29 Σεπτεμβρίου 2004 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΕΞΩΤΕΡΙΚΩΝ 

ΚΑΙ ΟΙΚΟΝΟΜΙΚΩΝ 

Γ. ΑΛΟΓΟΣΚΟΥΦΗΣ Π. ΜΟΛΥΒΙΑΤΗΣ 

ΑΝΑΠΤΥΞΗΣ 

Δ. ΣΙΟΥΦΑΣ 

Θεωρήθηκε και τέθηκε η Μεγάλη Σφραγίδα του Κράτους 
Αθήνα, 29 Σεπτεμβρίου 2004 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Α. ΠΑΠΑΛΗΓΟΥΡΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




